Diari Oficial de la Generalitat Valenciana


Sumari del DOGV 6380, del 20-10-2010 (2010/11110)

RESOLUCIÓ de 18 d'octubre de 2010, del director general del Servici Valencià d'Ocupació i Formació, per la qual s'amplia el termini de finalització de les accions formatives desenvolupades sobre la base de l'ordre de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial, i es convoquen ajudes per a l'any 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11982


Data del document
:   18-10-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 d'octubre de 2010, del director general del Servici Valencià d'Ocupació i Formació, per la qual s'amplia el termini de finalització de les accions formatives desenvolupades sobre la base de l'ordre de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial, i es convoquen ajudes per a l'any 2010. [2010/11666]  
El 3 de maig de 2010, es va publicar en el Diari Oficial de la Comunitat Valenciana l'Ordre 15/2010, de 26 d'abril, de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial i es convoquen ajudes per a l'any 2010.  
En l'article 22 de l'esmentada ordre s'establix en el punt 1 que els cursos hauran d'iniciar-se amb anterioritat al 16 de novembre de 2010, i en l'apartat 6 es determina que les accions formatives hauran de finalitzar abans de l'1 de maig de 2011.  
Que atés que en estos moments s'estan notificant les resolucions de concessió de les ajudes per al desenvolupament d'estes accions de formació semipresencial, es fa necessari una ampliació del termini de finalització de les accions establit en l'Ordre 15/2010, de 26 d'abril, per la qual es convoquen i es regulen estes ajudes, ja que no es poden desenvolupar els cursos en les condicions pedagògiques adequades per falta de temps.  
Per tot allò que s'hi ha exposat i d'acord amb les facultats que té conferides el director general del Servici Valencià d'Ocupació i Formació per la disposició final primera de l'Ordre 15/2010, de 26 d'abril, citada en l'encapçalament, resolc:  
Ampliar el termini de finalització de les accions formatives desenvolupades sobre la base de l'Ordre 15/2010, de 26 d'abril, de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial, per a l'any 2010, fins a l'1 de juliol de 2011.  
La present resolució esgota la via administrativa i contra esta podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb allò estabablit en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la interposició de qualsevol altre recurs que considere convenient.   
València, 18 d'octubre de 2010.- El secretari autonòmic d'Ocupació i director general del Servef: Luis Lobón Martín.